b'\n_START_ARTICLE_\nAvgu\xc5\xa1tinci\n_START_PARAGRAPH_\nAvgu\xc5\xa1tinci (lat. Ordo Ermitarum Sancti Augustini), kratica (OESA)  so meni\xc5\xa1ki red, imenovan po sv. Avgu\xc5\xa1tinu._NEWLINE_Avgu\xc5\xa1tinci so skupek raznih duhovnih panog, katerih menihi se opirajo na vodila, ki jih pripisujejo sv. Avgu\xc5\xa1tinu. v 11. stoletju so se kot prvi pojavili korarji ali redovni kanoniki, v 12. stoletju pa viljemiti in razne druge pu\xc5\xa1\xc4\x8davni\xc5\xa1ke (eremitske) skupine. Vsi ti so se leta 1256 zdru\xc5\xbeili v red avgu\xc5\xa1tincev.\n_START_SECTION_\nSamostani\n_START_PARAGRAPH_\nNa Slovenskem govornem podro\xc4\x8dju so avgu\xc5\xa1tinci delovali v Velikovcu (od 1256 dalje), ena od vej viljemitov na Muti (1271), v Radgoni (1360), bosonogi avgu\xc5\xa1tinci pa v Ljubljani (1625)._NEWLINE_Na Hrva\xc5\xa1kem govornem podro\xc4\x8dju pa so avgu\xc5\xa1tinci delovali na Reki (do druge polovice 18. stoletja), Iloku, Borovu, Makarski in Sveti Nedelji._NEWLINE_Samostani so delovali vse do jo\xc5\xbeefinskih reform.'